stanford-oval/wikipedia huggingface dataset:
רחוב סומסום (ארצות הברית)

| --- | --- |

 סוגה:  קומדיה, בובות, אנימציה, ילדים, בידור חינוכי
 יוצרים:  ג'ים הנסון (בובות)
 בימוי:  ג'ון ר. דילוורת', סטן לתאן 
 שחקנים:  קווין קלש • שרלוט ריי • ג'רי נלסון • פרנק אוז • ג'ים הנסו • פראן בריל • קרול ספיני • לינדה בוב • סוניה מנזאנו • אלן מוראוקה • בוב מקגראת • רוסקו אורמן • אמיליו דלגאדו • לורטה לונג • נורתרן קאלוויי • ריצ'רד האנט • אליסון בארטלט-אוריילי • כריס נווינגס • ניטיה וידיאסאגאר • ישמעאל קרוז קורדובה • אריק ג'ייקובסון • יוג'ין בראד • גידי וטנבה • ראול ג'וליה • מייקל ג'טר • ויל לי • קים רייבר • אלישה קיז • קריסטין צ'נוות • קשיה נייט פוליאם • בן סטילר • רוברט דה נירו • ליאם ניסן • לילי טומלין • ג'יל סקוט • אנדראה מרטין • קמרון דיאז • קונאן אובריאן • טיילר ג'יימס ויליאמס • ג'ק בלאק • טינה פיי • ברנדון סלייגל • פיט סיגר • רוזמרי קלוני • אלקסיס קרוז • איימי סדריס • שרה ג'סיקה פרקר • שירלי ג'ונס • ביל אירווין • ונדי ויליאמס • קלריס טיילור • בריאן דויל מארי • ארטי ג'ונסון • פול בנדיקט • פרנצ'ס פוסטר • רובין ויליאמס • אליינה ריד-הול • מרלי מטלין • קווין לטיפה  • מל גיבסון • דני גלובר • ריק מוראניס • ג'ון גודמן • בובי מויניהן • ג'ים קארי • ליאה סלונגה • פראן דרשר • אן סינק •
 מדבבים:  לסלי קררה (הפיה אביגאבי) 
 פרסים:  פרס מרכז קנדי 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  52
 מספר פרקים:  4,626
 הפקה
 חברת הפקה:  סדנת סומסום (באנגלית: Sesame Workshop; תעתיק לעברית: ססמי וורקשופ)
 הפצה:  HBO Max, הולו 
 מוזיקה:  ג'ו ראפוסו 
 אורך פרק:  10 - 25 דקות
 שידור
 רשת שידור:  PBS Kids (ארצות הברית) CBeebies (בריטניה)
 תקופת שידור מקורית:  10 בנובמבר 1969 – הווה
 קישורים חיצוניים
 www.sesamestreet.org
 דף התוכנית ב-IMDb
 
אלמו ואבי גאבי הפיה בהצגה ב 2012
הצגה של רחוב סומסום
מצעד של רחוב סומסום ברחובות
מסעית עם הדמויות מרחוב סומסום
רחוב סומסום (באנגלית: Sesame Street) היא סדרת טלוויזיה לילדים המשודרת בארצות הברית, וב-2022, היא הגיעה לעונתה ה-52. התוכנית מופקת על ידי חברת "ססמי וורקשופ" (אנ').
היסטוריה

ראשיתה בפרויקט לילדים, שהעלאתו הראשונית לשידור ב-1966 התעכבה עד 1969. התוכנית כללה מערכונים משותפים לשחקנים ולבובות ובעקבות הצלחתה החלו להוסיף לה דמויות. מוטיב מרכזי של הסדרה היה שימוש באמצעי פרסום המונים לצורך העברת מסרים לימודיים. מוטיב זה היה שנוי במחלוקת וב-BBC פסלו את הסדרה.
דמויות מרכזיות

אלמו – מפלץ קטן ואדום עם אף כתום המדבר על עצמו בגוף שלישי. הבסיס לבובה אביגיל בגרסה הישראלית.
כרובי – מפלץ כחול, רזה וגבוה וקול צרוד. כרובי מנסה ללמד את הילדים עובדות בדרך הומוריסטית ומצחיקה.
עוגיפלצת – מפלץ כחול ושמן האוכל עוגיות ללא הפסקה.
אריק ובנץ – זוג רווקים המתגוררים ביחד. אריק שובב ואילו בנץ חכם רגזן.
אוסקר הרטנון – מפלץ ירוק חסר אף המתגורר בפח אשפה. רטנוני ואוהב זבל.
ציפורת – דמות גדולה בצורת ציפור. פעלתני וחכם במקצת.
טלי – מפלצת סגולה עם אף כתום. פעלתני, דאגן, אוהב את חבריו, נדיב.
הילדה פזית – ילדה שובבה ועקשנית.
קרמיט הצפרדע – בובת כפפה בצורת צפרדע. הוותיקה מבין הבובות. הופיעה לראשונה בשנת 1955 כשהסדרה "סאם וחבריו" עלתה לאוויר. לקרמיט היו כמה גרסאות: באחת כלטאה ובשנייה כצפרדע.
רוזיטה – מפלצת נקבה כחולה עם אף צהוב. אוהבת לרקוד ונחמדה.
זואי – מפלצת נקבה כתומה עם אף אדום. חברתו הטובה ביותר של אלמו.
אבי קדאבי – פיה סגולה שהופעתה הראשונה ב"רחוב סומסום" הייתה בחגיגות 40 שנים לסדרה.
מר סופר – ערפד אשר תחביבו הוא לספור והוא מבלה שעות בספירת דברים.
בייבי בר – דוב חום המופיע בסדרה ומככב כמה פעמים עם משפחתו בגרסה ל"זהבה ושלושת הדובים", חברו הטוב ביותר הוא טלי.
מלכוש המופלא – קוסם גדול ומוצלח בקסמיו, והוא ידוע במשפטו המפורסם: "אכלת פלפל, שתה מיץ", הוא בן דודו של מר סופר.
ג'וליה – ילדה על הספקטרום האוטיסטי. הצטרפה בשנת 2017.החגיגות לרגל 40 שנה לסדרה צוינו גם בגוגל. ב-10 בנובמבר 2009, שונה לוגו מנוע החיפוש לדודל בו הופיעו כמה מהבובות המופיעות בתוכנית.
הספין אוף קטנטני סומסום

בשנת 2006 יצרה חברת "סזמי ורקשופ" סדרה לקטנטנים וטף בשם "קטנטני סומסום". בסדרה, אלמו הקטן ואביו, ציפורת ואִמו, פזית ואִמהּ ועוגיפלצת וסבתו, לומדים על העולם. הסדרה דובבה לחמישה שפות: הולנדית, עברית, אינדונזית, ספרדית וטורקית. בכל הדיבובים פרט לעברית הסדרה שודרה ב-DVD. הדיבוב העברי שודר בערוץ לולי ב-2008.
עיבוד לתיאטרון

בין התאריכים 22 בספטמבר – 27 בנובמבר 2002, הוצג בתיאטרון "ת'יאטר רואו" (אנ') באוף ברודוויי המחזמר "Sesame Street: The Musical" (בתרגום לעברית" "רחוב סומסום: המחזמר"), שהתבסס על דמויות בולטות מהתוכנית, ואלה הופיעו בעיצובים המקוריים של הבובות. כמו כן, במחזה בוצעו שירים מהסדרה, בתוספת קטעים שנכתבו במיוחד למחזה, וכן הופיעו אמנים אורחים. הצגות מוקדמות התקיימו החל מ-8 בספטמבר. הפקה ובימוי: ג'ונתן רוקפלר.
Sesame Street בישראל

בשנות השבעים שודרו המערכונים בישראל בשם "רחוב ההפתעות". בשנות ה-80 של המאה ה-20 הגיעה התוכנית לישראל ונקראה "רחוב סומסום". גם הומצאו דמויות ייחודיות: קיפי בן קיפוד ומוישה אופניק. בשנת 2003 עברה הסדרה שינויים קיצוניים ושונו הדמויות. בשנת 2006, נעשתה עונה חדשה, ובה הופיע מוישה אופניק הוותיק, ואילו קיפי לא חזר. בשנת 2010 הביאה "sesame street" ל"רחוב סומסום" את דמותו של כרובי במתנה. ובעונה האחרונה של 2012 הביאה "sesame street" ל"רחוב סומסום" במתנה גם את דמותו של אלמו.
סרטים וסדרות שהיו לבובות האמריקאיות בגרסה הישראלית ושודרו בערוץ הופ!

עולמו של אלמו - אלמו מראה את העולם הדמיון שלו לילדים.
בית ספר לפיות – סדרה בהנפשה ממחושבת על אבי קדאבי הפייה וחבריה הלומדים קסמים בבית ספר לפיות.
המופע של אלמו – סדרה שבה אלמו עושה מופעים על הרפתקאות ומדע בדיוני עם החברה שלו
סופר כרובי - הסדרה שבה כרובי הוא סופר כרובי עוזר לאנשים בחפצים כתוך דקה ובצורה חכמה ומצחיקה
ההרפתקאות המופלאות של אריק ובנץ – סדרה בהנפשת סטופ מושן המתארת את אריק בנץ בהרפתקה מסביב לעולם.
כוח עוגייה – סדרה שבה עוגיפלצת עובד עם עוגיות סוכנות חשאיות כדי לעצור נבל ששמו הפירור מלעשות מזימות שונות.
סרטי עוגיפלצת – סדרה שבה עוגיפלצת משחק דמויות שונות כפרודיה על סרטים אמיתיים שקיימים במציאות.
שוד העוגיות הגדול – סרט ששודר בעברית בערוץ הופ שהעלילה היא שעוגייה קטנה גונבת את ציורי המוזיאון של העוגיות וסיירי המוזיאון חושבים שעוגיפלצת אחראי לזה, בגלל זה אלמו וכריס עוזרים לו להיות חף מפשע ולעצור את העוגייה הגנבת.
המפלצת בסוף הסיפור – סרט קצר באורך 30 דקות המבוסס על הספר "המפלצת בסוף הספר הזה" משנת 1971. בסרט, כרובי מגלה שיש מפלצת בסופו, והוא מנסה למנוע מהצופים להמשיך לצפות בו. בארצות הברית, הסרט עלה לשירות הזרמת המדיה HBO Max ב-29 באוקטובר 2020; בישראל, הסרט הוקרן לראשונה בסינמטק תל אביב ב-22 באוקטובר 2022, וב-11 בנובמבר שודר בערוץ הופ!.
אלמו וטנגו תעלומות מסתויריות - סדרה קצרה על אלמו שאימץ כלבלבה בשם טנגו, ובכל יום שניהם פותרים תעלומות שיש בפארק הכלבים שברחוב סומסום.
חבובוטים - סדרה ובה עוגיפלצת, אלמו ואבי הופכים לגיבורי על ועוזרים לשאר הדמויות כאשר הם צריכים אותם.
אוהבים אותך אלמו - סדרה ובה אלמו לומד להמודד עם קשיים שקוראים בעולם הילדים כגון: לכבות את האור ולהיות לבד בחושך, פחד מרעמים, אם או אב כשהם עוזבים ועוד.
תוכנית האירוח של אלמו - סדרה בה אלמו מארח מפורסמים ישראלים.
הערות שוליים

1 2  Evans, Greg (June 7, 2022). ‘Sesame Street’ Musical Arriving Off Broadway In Fall 2022. Deadline Hollywood, retrieved June 7, 2022
↑  הפתעות ברחוב ההפתעות, מעריב, 30 בספטמבר 1971
| ג'ים הנסון |
| --- | --- | --- |
| סדרות טלוויזיה | רחוב סומסום (1969-רץ) • החבובות (1976-1981) • הפרוגלים (1983-1987) • חבובוטף (1984-1991) • סיפורי עמים (1987-1988) • חבובוטף (2018-2022) |  |
| סרטים | החבובות - הסרט (1979) • תעלול החבובות הגדול (1981) • הקריסטל האפל (1982) • החבובות כובשות את מנהטן (1984) • המבוך (1986) • מזמור חג המולד של החבובות (1992) • החבובות באי המטמון (1996) • החבובות בחלל (1999) • שנות הביצה של קרמיט (2002) • החבובות בארץ עוץ (2005) • החבובות (2011) • החבובות - מבוקשות (2014) • החבובות: האחוזה הרדופה (2021) |  |
| החבובות | החבובות |  |
| דמויות מרכזיות | קרמיט • מיס פיגי • פוזי הדוב • גונזו • סקוטר • רולף הכלב • חיה • הטבח השוודי • סטטלר ווולדורף • דמויות נוספות |  |
| 0 | 1 | 2 |
| --- | --- | --- |
| הקודם: – | פרס אמי לתוכניות לילדים ולמשפחה לתוכנית לגיל הרך   2022–2023: רחוב סומסום  | הבא: 2024: |
| --- | --- |
בקרת זהויות :  NLI: 987007289005205171  BnF: cb15661613c (data)  GND: 4116482-9  LCCN: n79065347  MusicBrainz: d68700b6-aae7-478a-b75b-5ea8c6851cd4  NKC: unn20201075808  SNAC: w6t02x8s  SUDOC: 148449514  VIAF: 183875289   WorldCat (עם VIAF): 183875289
הלן אילון

| --- | --- |

 לידה:  4 בפברואר 1931 ברוקלין, ארצות הברית 
 פטירה:  6 באפריל 2020 (בגיל 89) ניו יורק, ארצות הברית 
 מקום לימודים:  ברוקלין קולג' 
 תחום יצירה:  ציור 
 פרסים והוקרה:  פרס שדולת הנשים למפעל חיים בתחום האמנות (2016) 
 www.heleneaylon.com
 
הלן אילון (באנגלית: Helène Aylon;‏ 4 בפברואר 1931 – 6 באפריל 2020) הייתה אמנית מולטימדיה אקו-פמיניסטית יהודייה–אמריקאית. היא עסקה רבות גם בנושאים הקשורים למעמד האישה ביהדות ופמיניזם ביהדות.
אילון עסקה בנושאים מגוונים הקשורים ל"הצלה", בהקשר של תיקון עולם. בשנות ה-70 היא התמקדה בהצלת הגוף, בשנות ה-80 בהצלת כדור הארץ, ובשנות ה-90 בהצלת האלוהים.
קורות חיים

הלן אילון נולדה בשנת 1931 בניו יורק. היא התגוררה בשכונת בורו פארק, בחלקו הדרום-מערבי של רובע ברוקלין, קיבלה חינוך יהודי אורתודוקסי ודיברה עברית. ב-1949 נישאה לרב אורתודוקסי ובמשך שנים רבות קיימה אורח חיים של רבנית.
הרושם הראשוני שלה מהעולם האורתודוקסי עורר את המודעות שלה להיעדר הקול הנשי בהגות היהודית, היחס הבלתי שוויוני בבית הדין הרבני והוויסות של חיי האישה על ידי חוקים נוקשים הקשורים למחזור החודשי, כמו ימי טומאה וטהרה סביב הנידה.
ב-6 באפריל 2020 נפטרה לאחר שנדבקה בנגיף קורונה.
עבודתה האמנותית

אילון שאפה ליצור אמנות אשר תביט ביהדות דרך עדשה נשית.
העבודה "המחברות שלי" (My Notebooks) מ-1998, היא מיצב של 54 מחברות המקופלות כך שהן יוצרות מעין מניפות, המסודרות בטורים. אלה הן מחברות שורה ריקות המייצגות את השיעורים הדתיים שהלן למדה ומעולם לא מצאה בהם אזכור לאשה כמקור השראה.
"ימי הנקיים" (My Clean Days) הם לוחות שנה המשקפים את תקופת נישואיה של אילון ובהם מסומנים הימים בהם יכלה, מבחינה הלכתית, לקיים יחסי מין. בעבודה זו צורבת ההתייחסות למשטור האינטימיות של ההלכה היהודית ולחלוקה הדיכוטומית לטהור וטמא בהתייחס לגוף האישה. הלוחות נראים כטבלאות ייאוש, המשקפות מעקב אחר מהלך זמן שאין בסופו שחרור.
עבודתה האמנותית > עבודות בתחום האקופמיניזם

משנתו העיקרית של האקופמיניזם הוא קיומו של קשר בין דיכוי נשים ובין פגיעה בטבע, או בין קיימות לקיום יחסים שוויוניים בין נשים וגברים. זאת מתוך הטענה שכל יחסים אי-שוויוניים כגון סקסיזם וגזענות נובעים מאותה הבניה מחשבתית הנחשבת גברית ומתבטאת בניצול הסביבה והשתלטות חסרת אחריות על הסביבה.
אחת העבודות של הלן אילון בתחום זה היא אמבולנס כדור הארץ (Earth Ambulance).
אילון קיבלה את ההשראה לעבודה זו מהרעיונות העומדים מאחורי ערי המקלט התנ"כיות וארגוני עזרה ראשונה כמו הצלה ישראל.
הערות שוליים

1 2 3 4 5 6  Orenstein, G. F. (2007). TORAH STUDY, FEMINISM AND SPIRITUAL QUEST IN THE WORK OF FIVE AMERICAN JEWISH WOMEN ARTISTS. Nashim, (14), 97-130.
1 2  סמדר שפי, לא שומרות נגיעה: על התערוכה "מטרוניתא", באתר הארץ, 17 בפברואר 2012
| --- | --- |
בקרת זהויות :  NLI: 987007518896705171  GND: 12173367X  ISNI: 0000 0000 7864 7761  LCCN: no2003071002  SNAC: w6bc42bj  SUDOC: 242729320  ULAN: 500351380  VIAF: 21835275   WorldCat (עם VIAF): 21835275 
אמבולנס כדור הארץ - של הלן אילון, 1982-1992
המכללה האקדמית ספיר

| --- | --- |


 מכללה
 על שם:  פנחס ספיר
 תקופת הפעילות:  1963–הווה (כ־62 שנים)
 בעלי תפקידים
 נשיא:  פרופ' ניר קידר
 מנכ"ל:  אורנה גיגי
 דקאן:  אלון גייר
 סגל:  1,200 
 סטודנטים
 כלל הסטודנטים:  4,412
 סטודנטים לתואר ראשון:  4,181
 סטודנטים לתואר שני:  231
 מיקום
 מיקום:  מועצה אזורית שער הנגב (סמוך לשדרות)
 מדינה:  ישראל ישראל
 קואורדינטות:  31°30′33″N 34°35′44″E﻿ / ﻿31.50925925°N 34.595527777778°E﻿ / 31.50925925; 34.595527777778
 http://www.sapir.ac.il
  מפת מיקום  מפה דינמית   (למפת מערב הנגב מוגדלת) המכללה האקדמית ספיר (למפת מערב הנגב רגילה) המכללה האקדמית ספיר (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה האקדמית ספיר (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה האקדמית ספיר   he המכללה האקדמית ספירhe המכללה האקדמית ספירמפת  __ שדרות [‌למפה דינמית של השפלה וסביבותיה‌]מכל הכיוונים: __ מועצה אזורית שער הנגב כ-1 ק"מ ממערב: רצועת עזה tabBackground:;tabBorder:#aaa;defaultTab:0;
 
סמליל המכללה לפני האקדמיזציה
סמליל המכללה עד 2022
המכללה האקדמית ספיר היא מכללה אקדמית השוכנת בנגב הצפוני בסמוך לעיר שדרות, בתחום המועצה האזורית שער הנגב. היא נחשבת למכללה הציבורית הגדולה בישראל ולמעסיק הגדול בעוטף עזה. במכללה מתקיימים לימודים לתואר אקדמי וכן פועלים בית ספר להנדסאים, בית ספר לאמנות ומרכז לימודי הסמכה והכשרה. כנשיא המכללה משנת 2022 מכהן הפרופסור ניר קידר.
היסטוריה

תחילתה של המכללה בשנת 1963, כאשר בית הספר למבוגרים עבר מצריפים שנבנו על גבעה בסמוך לקיבוץ ניר-עם לבית הספר האזורי שער הנגב. באותן שנים החל המוסד לקשור קשרים עם המכון להשכלה גבוהה בנגב (אוניברסיטת בן-גוריון בנגב). בשנות ה-70 התקיימו לימודים מטעם אוניברסיטת בן-גוריון בנגב, רובם כלימודי חוץ וכן קורסים מעטים שהקנו נקודות לקראת תואר. בנוסף החלו חמש עשרה רשויות מקומיות לפעול להקמת מכללה אזורית – מכללת הנגב ע"ש פנחס ספיר.
בשנת 1975 סייע יו"ר הסוכנות היהודית, אריה דולצ'ין, ביצירת קשרים בינלאומיים ובגיוס כספים במטרה להקים קריית חינוך. לראשונה התקבלו תרומות מגופים יהודים מניו יורק ומפריז. בתחילת שנות ה-80 הוקמו במכללה המכינות (שהפכו למרכז הקדם-אקדמי), המרכז לתקשורת (שהפך לבית הספר לתקשורת) והמרכז הטכנולוגי (שהפך לבית הספר להנדסאים ולטכנולוגיה). בנוסף החלה לפעול התוכנית לשדרוג השכלתם של חיילים משכבות סוציו-אקונומיות מוחלשות. בשנות השמונים החלו ללמד במכללת הנגב ע"ש ספיר תוכנית מלאות לתואר אקדמי של אוניברסיטת בן-גוריון.
בתחילת שנות ה-90 חוותה מדינת ישראל גל עלייה גדול מברית המועצות. באותה תקופה יזם שר החינוך, אמנון רובינשטיין, את פיתוחן של מכללות אקדמיות עצמאיות ופעל להסמכתן כמוסדות המעניקים תארים אקדמיים לבוגריהם. תוכנית האקדמיזציה הביאה בשנת 1995 להקמת המכללה האקדמית ספיר והיפרדותה ממכללת הנגב הוותיקה. בשנת 1998 הפכה המכללה האקדמית ספיר לישות עצמאית בה נלמדו תוכניות אקדמיות בשלוש מחלקות: המחלקה לתקשורת יצירה וביקורת, המחלקה למנהל ומדיניות ציבורית ומחלקת ניהול ובקרה תעשייתית. במקביל, המשיכה המכללה ללמד תוכניות לימודים לתואר של אוניברסיטת בן-גוריון. בהמשך נפתחו במכללה מחלקות אקדמיות נוספות, והחל תהליך לקראת "עצמאות אקדמית", שהסתיים עת נפרדה באופן סופי מאחריות אקדמית של אוניברסיטת בן-גוריון בנגב.
במכללה האקדמית ספיר פועלות 15 מחלקות לימוד לתואר ראשון, שש תוכניות לתואר שני, ושתי תוכניות משולבות עם אוניברסיטת בן-גוריון. בין תחומי הלימוד: משפטים, כלכלה וחשבונאות, מדעי המחשב, טיפול באמנות, שיווק טכנולוגי, ניהול תעשייתי, קולנוע, עבודה סוציאלית, לוגיסטיקה, מנהל ומדיניות ציבורית, הנדסה, כימיה ומדעי החיים, תרבות, בית ספר לתקשורת וניהול משאבי אנוש.
ההיסטוריון פרופ' זאב צחור עמד בראש המכללה שנים רבות, החל מ-1993 עת התחילו ההכנות להפיכתה של ספיר למכללה עצמאית. הוא ייסד את המכללה האקדמית ספיר והיה נשיא המכללה למן הקמתה ועד למאי 2010. עם פרישתו של צחור מתפקידו הוא הוחלף על ידי פרופ' ראובן איליה, שהתפטר כעבור כחודשיים והוחלף על ידי הכלכלן פרופ' ג'ימי ויינבלט. ב-2013 נכנס לתפקיד פרופ' עמרי ידלין. בשנת 2019 החליפו פרופסור שי פלדמן. משנת 2022 מכהן בתפקיד פרופסור ניר קידר.
במכללה לומדים כ-4,400 סטודנטים (נכון לשנת הלימודים 22–2021) והיא נחשבת לאחת המכללות הציבורית הגדולות בישראל. במסגרת תוכנית רב־שנתית לשילוב סטודנטים בדואים בהשכלה הגבוהה, החל במכללת ספיר בשנת 2016 פיילוט שנמשך 3 שנים, והוחלט בעקבות הצלחתו להרחיבו למוסדות לימוד נוספים. נכון לשנת 2024 כ-15% הסטודנטים במכללה הם בדואים. לפי נתוני המכללה, 24% מהנרשמים לתואר ראשון גרים במרחק של עד 25 ק"מ מהקמפוס ו-33% מהנרשמים לתואר שני. המכללה מונה כ-1,200 אנשי סגל.
שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה).
היסטוריה > אירועים בהיסטוריה המכללתית במאה ה-21

2002 – נפתח לראשונה "פסטיבל קולנוע דרום" בהפקת בי"ס לקולנוע וטלוויזיה
2004 – המכללה האקדמית ספיר נפרדה מאוניברסיטת בן-גוריון בנגב והפכה למוסד אקדמי עצמאי המעניק תארים מוכרים על ידי המל"ג.
2006 – תחנת הרדיו קול הנגב 106.4 FM עברה לאחריות בית הספר לתקשורת
2007 – נפתחה במכללה תוכנית לימודים לתואר שני במנהל ומדיניות ציבורית וכן תואר שני בקולנוע והפקה. בנוסף זכתה המכללה באות אביר איכות השלטון בזכות חוסן לאומי. הוקם "פורום ספיר" לדיון ולחקר תרבות.
2009 – נפתח בית הספר למשפטים והוקמה הוצאת הספרים "ספרית ספיר".
2010 – יצא לדרך פסטיבל "מדרום" באופקים בהפקת המחלקה לתרבות, נפתח מסלול בינלאומי בבית הספר לעבודה סוציאלית.
2011 – נחנכת הספרייה האקדמית ע"ש יונס וסוראיה נזריאן.
2013 – נחנך המרכז הרב-נכותי לנגישות.
2019 - נחנך המרכז לחדשנות ויזמות
2021 - הוקם מועדון היזמות
היסטוריה > אירועים ביטחוניים

כמו יישובים רבים בנגב המערבי ובעיר שדרות, סובלת המכללה משנת 2003 מאיום מתמשך של רקטות המשוגרות על ידי ארגוני טרור מרצועת עזה הסמוכה. במהלך השנים נפלו בסביבות המכללה למעלה מ-2,000 רקטות, כ-40 נפלו בשטח הקמפוס, חלקן בפגיעות ישירות במבנים. רקטת קסאם שנורתה ביולי 2007 גרמה לפציעת סטודנטית ובפברואר 2008 נהרג הסטודנט רוני יחיא מפגיעת רקטה והלימודים הופסקו ליום אחד. עקב התקפות הרקטות הושבתו הלימודים במכללה מספר פעמים גם בשנת הלימודים תשס"ז. במהלך מבצעי "עמוד ענן" ו"צוק איתן" הופסקה הפעילות במכללה.
על פי החלטת ממשלת ישראל משנת 2008, מוגנה המכללה מפני פגיעת רקטות בתקציב של 25 מיליון ש"ח. למעלה מ-90% מחדרי הכיתות והמעבדות ממוגנים. כמו כן פוזרו בשטחים הפתוחים ובמגרשי החניה עשרות רבות של מיגוניות המאפשרות לתפוס מחסה תוך מספר שניות מרגע הישמע אזעקת צבע אדום.
למרות שהמכללה שוכנת במרחק של 3.5 ק"מ מעזה, במהלך טבח שבעה באוקטובר היא לא הייתה ביעד של המחבלים בשל חוסר הפעילות בה בשבת. מבין הנטבחים במתקפה נמנים 47 סטודנטים, אנשי סגל ובוגרים. אלפים מהסטודנטים וחברי הסגל איבדו בני משפחה וחברים, או נעקרו מבתיהם. בין החטופים בעזה נמצא בן זוגה של אחת מחברות הסגל המנהלי.
חרף ההשפעה הנרחבת על הסטודנטים ואנשי הסגל, כשנה לאחר פרוץ המלחמה פתחו בלימודים פיזיים את שנת הלימודים תשפ"ה מעל ל-7,000 סטודנטים במכללה האקדמית ובמכללה הטכנולוגית להנדסאים בקמפוס.
בתי ספר ומחלקות במכללה

במכללה ישנם 14 בתי ספר, 15 תוכניות לימוד לתואר ראשון ו-10 תוכניות לימוד לתואר שני.
בית הספר למשפטים – נוסד בשנת 2009. משלב בין השכלה משפטית רחבה במשפט ציבורי, פלילי ומסחרי, ובין "משפט קהילה וסביבה" הבא לידי ביטוי בקליניקות לזכויות חברתיות ביישובי הדרום, כמו: איכות הסביבה ותכנון סביבתי, מדיניות קרקעית ותכנון ובנייה, יחסי בין שלטון מרכזי למקומי בישראל, משפט ורווחה וזכויות אדם בישראל. בשנים 2014–2015 זכו בוגרי בית הספר במקום הראשון בארץ במקום הראשון בשיעור ההצלחה בבחינות הסמכה של לשכת עורכי הדין.
בית הספר לעבודה סוציאלית – הלימודים משלבים קורסים תאורטיים ביחד עם קורסים יישומיים והכשרה מקצועית בשדה כבר מהשנה הראשונה. בבית הספר מחלקה בינלאומית המכשירה בוגרים להשתלבות במערכי סיוע באזורי מצוקה בעולם. מדי שנה יוצאות משלחות סטודנטים להשתלמות ועבודת שטח בהודו, באתיופיה ובאנגולה.
המחלקה לתקשורת – מכשירה סטודנטים בתחומי התקשורת השונים: עיתונות, רדיו ושידורים דיגיטליים, תקשורת שיווקית ומדיה דיגיטלית. הלימודים משלבים בין תאוריה ועשייה עיתונאית. הסטודנטים בבית הספר מפעילים אתר חדשות, "ספירלה", מהדורת "חדשות ספיר" בטלוויזיה ואת תחנת הרדיו החינוכית רדיו "קול הנגב" 106.4FM. בין בוגריו: אלמוג בוקר, אמנון סופר, אמיר בוחבוט ותמיר סטיינמן.
בית הספר לאמנויות הקול והמסך – מציעה תוכנית לימודים במתכונת ארבע-שנתית. לבחירת הסטודנטים חמישה מסלולי התמחות: טלוויזיה, קולנוע, משחק, אנימציה, מוזיקה ועיצוב פסקול. בית הספר מפיק מדי שנה את פסטיבל הסרטים הבינלאומי 'קולנוע דרום' בסינמטק שדרות.
בית הספר לאמנות, חברה ותרבות – משלב לימודי אמנות עם תואר אקדמי בתרבות. הלימודים מעניקים ידע וכלים בתחום התרבות והאמנות כמו: הפקה, יצירה, הפצת תרבות והנגשת אמנות. כמו כן, מעניקים הלימודים בבית הספר לאמנות תעודת "אמן מנחה".
המרכז להנדסאים ולטכנולוגיה – מעניק תואר הנדסאי בתחומים: ביוטכנולוגיה, טכנולוגיות מים, אלקטרוניקה, קול – הגברה והקלטה, קולנוע וטלוויזיה, אדריכלות ועיצוב פנים, עיצוב מדיה, חשמל, בניין – הנדסה אזרחית והנדסאי מכונות – מכטרוניקה. ישנה אפשרות להמשיך ללימודי תואר במכללת ספיר.
בתי ספר ומחלקות במכללה > מחלקות אחרות

המחלקה למנהל ולמדיניות ציבורית – מציעה תוכנית המקנה ידע בתחומים: מדע המדינה, כלכלה וניהול. המחלקה מציעה לסטודנטים קורס דירקטורים כחלק מתוכנית הלימודים.
המחלקה ללימודי תרבות, יצירה והפקה – מציעה תוכנית הכוללת שילוב של מדעי הרוח, האמנות והתרבות יחד עם יישום מעשי. לבוגרים מוענק תואר ראשון בתרבות יצירה והפקה, עם התמחויות שונות: ניהול והפקת אירועים ומוסדות תרבות, כתיבה ועריכת תכנים והוצאה לאור, וכן אוצרוּת ואמנות עם ניהול מוסדות אמנות. המחלקה מוציאה לאור כתב עת לענייני אמנות 'מעמול' המופיע גם כאתר. בחודשי האביב מפיקים הסטודנטים פסטיבל תרבות חווייתי בעיר אופקים 'מדרום'.
המחלקה ללוגיסטיקה – מכשירה מנהלים בתחומי ניהול מערכות לוגיסטיות במפעלים, תאגידים וחברות סחר בינלאומיות. התואר מקנה מיומנות ביסודות הנדסיים, כלכליים ומערכות מידע לוגיסטיים. בשנת הלימודים השלישית נדרשים הסטודנטים להכין פרויקט גמר במפעל או ארגון בתחום התמחותם.
המחלקה לניהול המשאב האנושי – מציעה תוכנית לימודים לתואר ראשון המושתת על הבנת המערכת הארגונית מנקודות המבט: פסיכולוגית, סוציולוגית, כלכלית וניהולית.
המחלקה ללימודים רב תחומיים – מעניקה לסטודנטים מכנה משותף תרבותי עשיר. מטרת תוכנית הלימודים להכשיר סטודנטים להתמודדות עצמאית וביקורתית עם תחומי דעת מגוונים.
המחלקה לניהול ובקרה תעשייתית – מקנה ידע ניהולי בתורות התכנון והתפעול של מערכות ייצור ושירותים. תוכנית הלימודים מכשירה את הסטודנטים לתחומים כמו: חקר ביצועים, הנדסה ובקרת איכות, תכנון וניתוח תהליכי ייצור, מערכות מידע, תהליכי קבלת החלטות וניהול כלכלים והתנהגותי. בשנת הלימודים השלישית נדרשים הסטודנטים להכין פרויקט גמר במפעל או ארגון בתחום התמחותם.
המחלקה לכלכלה וחשבונאות – משלבת בין לימודים תאורטיים לחשבונאות מעשית. המחלקה מציעה תוכנית שנה ד' כהכנה לבחינות הסמכה למועצת רואי החשבון.
המחלקה לכלכלה יישומית וניהול – מציעה תוכנית לימודים ייחודית הכוללת, בנוסף ללימודים האקדמיים, גם התנסות בעבודה מול חברות ותאגידים פרטיים וציבוריים.
המחלקה למדעי המחשב – תוכנית הלימודים משלבת תאוריה רחבה של נושאי הליבה במתמטיקה ומדעי המחשב לצד קורסים שימושיים וקשר לתעשיית התוכנה הישראלית.
המחלקה לשיווק טכנולוגי – מעניקה לבוגריה מפתח להבנת תהליכים מסחריים וכלכליים המניעים את זירת הטכנולוגיה העילית. מטרת התואר להכשיר מומחי ניהול ושיווק היי-טק בעלי יכולת הבנה רחבה במוצרים ובפתרונות טכנולוגיים חדשניים המיועדים לשווקים הבינלאומיים. המחלקה מכשירה בשני מסלולי התמחות – HCT שיווק מוצרים בתחום הבריאות, ITC – שיווק מוצרים בתחום התקשורת. למחלקה פעילות בינלאומית רבה וקשרי גומלין עם אוניברסיטאות בברזיל, בספרד, באוקראינה, ברוסיה ובאיטליה.
בתי ספר ומחלקות במכללה > המרכז ללימודי חוץ והמשך

המרכז מכשיר מטפח ומסמיך לעתודה מקצועית, על ידי הקניית ידע ומיומנות לרמת מקצועיות גבוהה. כמו כן, הוא מפעיל קורסי הכשרה מקצועיים בתחומים שונים במגוון חטיבות.
חטיבות המרכז:
החטיבה לניהול עסקים
החטיבה ללימודי ייעוץ והנחיה
החטיבה ללימודי תרפיה ושיקום
החטיבה ללימודי רפואה משלימה ואינטגרטיבית בשיתוף מכללת רידמן
החטיבה לחינוך
החטיבה להסמכה בחשבונאות
החטיבה ללימודי עיצוב
החטיבה לחשמל, אלקטרוניקה ובקרה
בית הספר להסמכת ספורט
החטיבה לתוכנה ותקשורת
החטיבה לתעשייה וניהול
החטיבה לפיתוח מקצועי לעובדי הוראה.
בתי ספר ומחלקות במכללה > המרכז לחדשנות וליזמות

המרכז הוקם במודל ייחודי בארץ בשנת 2019 לאחר שהמוסד לא זכה במכרז המל"ג על אף שהצעתו צוינה כייחודית ובולטת במטרה להכשיר סטודנטים ליזמות ולקריירה, למרכז שתי תוכניות שהן חלק מהתוכנית האקדמית בכל המחלקות לתואר ראשון:
הקליניקות לשיווק, כלכלה, תוכנה ומשפטים הפועלות כחברות ייעוץ או נותנות שירותים למעבדות והפרויקטים בהן וכן גם למיזמים חיצוניים.
המעבדות לחדשנות במשפט, פסיכולוגיה וחינוך, עירוניות דיגיטלית, אגריטק, תרבות, עולם המשחק (גיימינג), אתגרים בתעשייה, חדשנות בעולם המידע, פורמטים ותוכן טלוויזיוני – בהן צוותים רב-תחומיים של סטודנטים עובדים במשותף על פיתוח רעיונות לפתרונות לסוגיות ממוקדות בכל תחום.
בנוסף לתוכניות במרכז הוקמו מספר מועדונים:
מועדון היזמות הוקם בתחילת 2021 פרי יוזמה סטודנטיאלית ובשנת 2022 קיבל את חסות המרכז ותמיכתו. את המועדון מפעילים סטודנטים, ומפיקים בו מפגשים בהם מתארחים בכירי ענף הייטק, יזמים והמשקיעים הראשונים שלהם ואישים בולטים מהתעשייה. כמו כן המועדון מוציא לפועל סיורים למטה חברות הזנק ומקיים שיתוף פעולה עם ארגונים מקבילים במוסדות במדינות אחרות כגון מרכז החדשנות באוניברסיטת אבו דאבי, מועדון היזמות של אוניברסיטת וורטון וארגון הסטודנטים יזמים של אוניברסיטת סטנפורד.
מועדונים בשיתוף אגודת הסטודנטים: שוק ההון ונדל"ן, שמציעים הנגשת עולמות אלה לסטודנטים.